Հայաստանն անկախության հռչակումից ի վեր, 24 տարիների ընթացքում որդեգրել է շուկայական տնտեսության կայացման և տնտեսական բարեփոխումների քաղաքականություն։ Խորհրդանշական է, որ այդ գործընթացը սկզբնավորվել է ագրարային բարեփոխումներով։ Հողի սեփականաշնորհումը, ագրոպարենային համալիրի բոլոր ոլորտների մասնավորեցումը և շուկայական հարաբերությունների արմատավորումը բարդ ու դժվարին գործընթաց էր։ Ուստի, ինչպես շուկայական հարաբերությունների անցնող այլ երկրներում, Հայաստանում ևս անցումային ժամանակաշրջանն ուղեկցվել է որոշակի բարդություններով: